paragraph_text: Niti jedan član udruge nije nikada dobio naknadu za svoje djelovanje u udruzi. Svi članovi kao i vodstvo rade isključivo dobrovoljno i bez naknade za obavljeni posao. Sakupljajući hladno oružje članovi udruge ne izlažu i ne slave oruđe uništenja i kaosa – tek umeću malene dijelove u mozaik nepregledne prošlosti ljudskoga roda kako bi buduće generacije mogle nesmetano spoznati i još više cijeniti plodove mira.